als_Latn dik_Latn sna_Latn
(konica.al)
Shkodra do të presë mbledhjen e dy qeverive, të Shqipërisë dhe të Malit të Zi. Gjatë vizitës zyrtare të kryeminstrit Edi Rama në Podgoricë, ku u takua me homologun Dushko Markoviç, u ra dakord që në muajin tetor të këtij viti, në kryeqyendrën e veriut të vendit tonë, të zhvillohet mbledhja e përbashkët e dy qeverive.
Marrëdheniet mes Shqipërisë dhe Malit të Zi dhe forcimi i raporteve në sektorët me interes të përbashkët, proceset integruese euroatlantike, ishin pjesët kryesore të takimit mes kryeministrit Edi Rama dhe shefit të ekzekutivit malazez Dushko Marloviç.
Në daljen para mediave, kryeministri Rama vuri theksin tek fakti se qeveria malazeze, bashkë me forcat e tjera të koalicionit qeverisës, i kanë dhënë një shtytje serioze raporteve me shqiptarët në Malin e Zi, në drejtim të përmbushjes së të drejtave të tyre legjitime.
“Ne jo vetëm kemi mirëpritur marrëveshjen e partive të kolaicionit, por kemi bindjen se inkurajimi i mëtejshëm i kësaj marrëdhënie është një faktor stabiliteti për Malin e Zi. Ashtu si kundër i jemi mirënjohës lidhur me hapat e ndërmarrë për marrëveshjen e gjerë, me afate konkrete dhe dialogun demokratik me faktorin shqiptar, duke pasur parasysh miratimin e planit hapësinor të Ulqinit dhe hapjen e Komunës së Tuzit si komunë të pavarur. Të jeni të bindur se shqiptarët e kuptojnë këtë ndjeshmëri edhe si një detyrim”, deklaroi kryeministri Rama.
Nga ana e tij kryeministri malazez Markoviç tha se është ndarë mendimi dhe besimi se Mali i Zi dhe Shqipëria mund të gjallërojnë më shumë ekonomitë e tyre falë sektorëve të energjitikës, të infrastrukturës rrugore, turizmit, menaxhimi i burimeve të përbashkëta. “Kemi rënë dakord që sa më parë të formohet komiteti ekonomik mes dy vendeve. Kemi propozuar që takimi i parë të zhvillohet në Podgoricë. Po ashtu ramë dakord që të avancojmë e të nxisim aktivitete të përbashkëta për disa fusha të rëndësishme, të forcojmë raportet tona bilaterale, zhvillimin e mëtejshëm të pikës kufitare në Muriqan. Ishte projektuar 500 mijë udhëtarë në vit, ndërsa vitin e kaluar arriti nivelin e 2 milionë udhëtarëve”, tha Markoviç. Ai u ndal në mënyrë të veçantë tek minoriteti shqiptar në Mal të Zi, duke vënë në dukje bashkëpunimin e partive shqiptare me qeverinë e Podgoricës
Dy kryeministrat theksuan se mes Shqipërisë dhe Malit të Zi, nuk ka çështje të hapura. Dhe për t’i forcuar më shumë raportet mes dy vendeve, do të shërbejë mbledhja e përbashkët e dy qeverive.
vec_Latn als_Latn als_Latn als_Latn als_Latn als_Latn als_Latn